CELEX: 62012CN0373
Language: da
Date: 2012-08-03 00:00:00
Title: Sag C-373/12: Anmodning om præjudiciel afgørelse indgivet af Krajský súd v Prešove (Slovakiet) den 3. august 2012 — G.I.C. Cash, a.s. mod Marián Gunčaga

17.11.2012   
            
            
               DA
            
            
               Den Europæiske Unions Tidende
            
            
               C 355/8
            
         Anmodning om præjudiciel afgørelse indgivet af Krajský súd v Prešove (Slovakiet) den 3. august 2012 — G.I.C. Cash, a.s. mod Marián Gunčaga
   (Sag C-373/12)
   2012/C 355/13
   Processprog: slovakisk
   
      Den forelæggende ret
   
   Krajský súd v Prešove
   
      Parter i hovedsagen
   
   
      Sagsøger: G.I.C. Cash, a.s.
   
      Sagsøgt: Marián Gunčaga
   
      Præjudicielle spørgsmål
   
   
               1)
            
            
               Skal artikel 47 i Den Europæiske Unions charter om grundlæggende rettigheder (1) (herefter »charteret«) sammenholdt med dets artikel 38 samt artikel 6, stk. 1, og artikel 7, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler (2) fortolkes således, at hvis en retsinstans i en tvist vedrørende en forbrugeraftale, skal vurdere, om et vilkår er urimeligt, og en retsinstans i en anden medlemsstat beviseligt allerede har fastslået, at et lignende eller identisk kontraktvilkår under tilsvarende faktiske omstændigheder er urimeligt, har forbrugeren da krav på, at den retsinstans, for hvilken forbrugeren har indbragt sagen, ved vurderingen af, om det pågældende vilkår er urimeligt, tager hensyn til den afgørelse, der er truffet af en retsinstans i en anden medlemsstat?
            
         
               2)
            
            
               Såfremt det første spørgsmål besvares bekræftende, tilsidesætter den retsinstans, hvorved sagen er anlagt, charterets artikel 47 sammenholdt med dets artikel 38, hvis den ikke tager hensyn til afgørelsen fra en retsinstans i en anden medlemsstat af om et kontraktvilkår med lignende eller identisk indhold er urimeligt?
            
         
      (1)  EFT C 364 af 18.12.2000, s. 1.
   
      (2)  Rådets direktiv 93/13/EØF af 5.4.1993 om urimelige kontraktvilkår i forbrugeraftaler (EFT L 95, s. 29).